****

**GRAD GOSPIĆ**

**OBRAZLOŽENJE PRIJEDLOGA I. IZMJENA PRORAČUNA GRADA**

 **GOSPIĆA ZA 2023. GODINU**

Proračun Grada Gospića za 2023. godinu i projekcije za 2024. i 2025. godinu usvojilo je Gradsko vijeće Grada Gospića na sjednici održanoj 9. prosinca 2022. godine, a objavljen je u „Službenom vjesniku Grada Gospića“ broj 16/22.

Člankom 45. Zakona o proračunu („Narodne novine“ broj 144/21, u daljnjem tekstu: Zakon) propisano je da se izmjenama i dopunama proračuna mijenja isključivo plan za tekuću proračunsku godinu, da se izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna.

U skladu s odredbama članka 45. Zakona sačinjen je prijedlog I. izmjena Proračuna Grada Gospića za 2023. godinu.

Tijekom proračunske 2023. godine utvrđeno je da su nastupile promjene u Proračunu te je stoga potrebno, u skladu sa Zakonom, uravnotežiti proračunske prihode i rashode, preraspodijeliti rashode i planirati novonastale projekte.

Ovim izmjenama i dopunama predlažu se izmjene plana na stavkama prihoda i rashoda sukladno izmijenjenim okolnostima i poslovnim događajima u tijeku 2023. godine, osigurava se izvršavanje neophodnih rashoda i planiraju projekti za koje su osigurani novi izvori.

**SAŽETAK RAČUNA PRIHODA I RASHODA**

Uvođenjem eura kao službene valute u Republici Hrvatskoj od 01. siječnja 2023. godine, prema Uputama Ministarstva financija sažetak Proračuna Grada Gospića za 2023. godinu planiran je i u kunama i u eurima dok su preostali dijelovi Proračuna planirani u eurima.

Prihodi Proračuna za 2023. godinu predloženim izmjenama smanjuju se za **257.150 € (1.937.497 kn),** odnosno 1,07% u odnosu na plan, te sada iznose **23.710.437 € (178.646.287 kn)**.

Rashodi Proračuna ostaju nepromijenjeni, odnosno u iznosuod **25.243.967 € (190.200.669 kn).**

**SAŽETAK PRIMITAKA I IZDATAKA**

Primici Proračuna za 2023. godinu predloženim izmjenama povećavaju se za 257.150€ (1.937.497 kn), odnosno 12,90% u odnosu na plan, te sada iznose **2.255.956 € (16.997.500 kn),** a izdaci ostaju nepromijenjeni, odnosno ostaju u iznosu od **658.357 € (4.960.391 kn).**

**SAŽETAK PRENESENOG VIŠKA/MANJKA PRETHODNIH GODINA**

Sažetak prenesenog viška/manjka prethodnih godina ostaje nepromijenjen.

**OPĆI DIO**

**A. Račun prihoda i rashoda**

Ukupni **Prihodi poslovanja (razred 6)** smanjuju se za257.150 € (1.937.497 kn), odnosno 1,07% u odnosu na plan, te sada iznose 23.437.339 € (176.588.630 kn):

* **Prihodi od poreza (skupina 61)** - ***ostaje nepromijenjeno.***
* **Pomoći iz inozemstva i od subjekata unutar općeg proračuna (skupina 63)**: kompenzacijske mjere, sredstva za održavanje i izgradnju cesta, ŽUC, pomoći za decentralizirane funkcije, predškola, javni radovi, sredstva temeljem prijenosa EU sredstava za projekte: Korak prema jednakosti, U zagrljaju zdrave prehrane, Zapošljavanje žena na području Gospića, Shema školskog voća i povrća, Rekonstrukcija gradske školske športske dvorane, Izgradnja montažnog skladišta za Crveni križ, Izgradnja malonogometnog igrališta, Dogradnja i opremanje Dječjeg vrtića Pahuljica u Gospiću, Razvoj infrastrukture širokopojasnog interneta za područje Grada Gospića, Grada Otočca i Općine Plitvička jezera, RAISE Youth projekt, Dječja i sportska igrališta, Nabava komunalne opreme, kapitalne pomoći iz državnog proračuna temeljem prijenosa EU sredstava te sredstva pomoći proračunskih korisnika od nadležnih i nenadležnih proračuna - ***ostaje nepromijenjeno.***
* **Prihodi od imovine (skupina 64):** naknade za korištenje javnih površina, zatezne kamate iz obveznih odnosa, naknada za korištenje prostora elektrana, zakup poslovnog prostora, prihodi po ugovoru o pravu služnosti DTK, prihodi od spomeničke rente, prihodi od zakupa poljoprivrednog zemljišta - ***ostaje nepromijenjeno.***
* **Prihodi po posebnim propisima (skupina 65):** prihodi od prodaje državnih biljega boravišne pristojbe, pristojba za izdavanje lokacijske i građevinske dozvole, vodni doprinos, komunalna naknada, komunalni doprinos, doprinos za šume - ***smanjuju se za 257.150 € u odnosu na plan, te sada iznose 1.769.145 €.***
* **Prihodi od upravnih i administrativnih pristojbi, pristojbi po posebnim propisima i naknada skupine 66:** prihodi proračunskih korisnika koji pružaju usluge - ***ostaje nepromijenjeno.***
* **Prihodi** **skupine 68**: kazne, upravne mjere i ostali prihod koji se odnose na troškove prisilne naplate i na kazne - ***ostaje nepromijenjeno.***

**Prihodi od prodaje nefinancijske imovine (razred 7)** - ***ostaje nepromijenjeno.***

*Tabela br. 1. Planirani prihodi po skupinama za 2023. godinu u €*

|  |  |  |  |
| --- | --- | --- | --- |
| **Vrsta prihoda** | **Tekući plan za 2023.** | **Promjena** | **Novi plan za 2023.** |
| **61 Prihodi od poreza** | 3.984.558 | 0 | 3.984.558 |
| **63 Pomoći iz inozemstva i od subjekata unutar općeg proračuna** | 16.896.374 | 0 | 16.896.374 |
| **64 Prihodi od imovine** | 584.428 | 0 | 584.428 |
| **65 Prihodi od upravnih i administrativnih pristojbi, pristojbi po posebnim propisima i naknada** | 2.026.295 | 257.150 | 1.769.145 |
| **66 Prihodi od prodaje proizvoda i robe te pruženih usluga i prihodi od donacija** | 189.926 | 0 | 189.926 |
| **68 Kazne, upravne mjere i ostali prihodi**  | 12.908 | 0 | 12.908 |
| **71 Prihodi od prodaje ne proizvedene dugotrajne imovine** | 141.369 | 0 | 141.369 |
| **72 Prihodi od prodaje proizvedene dugotrajne imovine** |  131.729 | 0 |  131.729 |
| **UKUPNO** | 23.967.587 | 257.150 | 23.710.437 |

**Rashodi poslovanja (razred 3) u 2023. godini ostaju nepromijenjeni,** odnosno iznose 11.774.369 € (88.713.983 kn).

**Rashodi za nabavu nefinancijske imovine (razred 4) u 2023. godini ostaju nepromijenjeni,** odnosno iznose 13.469.598 € (101.486.686 kn).

*Tabela br. 2. Planirani rashodi po skupinama za 2023. godinu u €*

|  |  |  |  |
| --- | --- | --- | --- |
| **Vrsta rashoda** | **Tekući plan za 2023.** | **Promjena** | **Novi plan za 2023.** |
| **31 Rashodi za zaposlene** | 6.816.062 | 0 | 6.816.062 |
| **32 Materijalni rashodi** | 4.014.631 | 0 | 4.014.631 |
| **34 Financijski rashodi** | 63.793 | 0 | 63.793 |
| **35 Subvencije** | 51.198 | 0 | 51.198 |
| **36 Pomoći dane u inozemstvo i unutar općeg proračuna** | 10.618 | 0 | 10.618 |
| **37 Naknade građanima i kućanstvima na temelju osiguranja i druge naknade** | 227.772 | 0 | 227.772 |
| **38 Ostali rashodi** | 590.295 | 0 | 590.295 |
| **41 Rashodi za nabavu neproizvedene dugotrajne imovine** | 11.505 | 0 | 11.505 |
| **42 Rashodi za nabavu proizvedene dugotrajne imovine** | 12.063.383 | 0 | 12.063.383 |
| **45 Rashodi za dodatna ulaganja u nefinancijskoj imovini** | 1.394.710 | 0 | 1.394.710 |
| **UKUPNO** | 25.243.967 |  | 25.243.967 |

Promjena u rashodima u vidu izmjena izvora financiranja vidljiva je u posebnom dijelu Izmjena Proračuna, a promatrano kroz planirani kapitalni projekt K400012 Dogradnja i opremanje Dječjeg vrtića u Gospiću i aktivnost A100001 Tekuće i investicijsko održavanje stanova.

**B. Račun zaduživanja/financiranja**

**Primici od financijske imovine i zaduživanja** povećavaju se za 257.150 €, odnosno 12,87% te predloženim povećanjem iznose 2.255.956 €.

U Računu zaduživanja/financiranjaza 2023. godinu planirani su primici od zaduživanja za projekt Razvoj infrastrukture širokopojasnog pristupa za područje Grada Gospića, Grada Otočca i Općine Plitvička jezera u iznosu od 1.990.843 €, primici od zaduživanja za financijski leasing u godišnjem iznosu od 7.963 € te novo planirani primici od zaduživanja za projekt **„Dogradnja i opremanje Dječjeg vrtića Pahuljica u Gospiću“** u iznosu od 257.150 €.

Grad Gospić je dana 20. ožujka 2023. godine sa Ministarstvom znanosti i obrazovanja i Središnjom agencijom za financiranje i ugovaranje programa i projekata Europske unije potpisao Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost, za projekt „Dogradnja i opremanje dječjeg vrtića „Pahuljica“ u Gospiću“, NPOO.C3.1.R1-I1.01.0279. Ukupna vrijednost Projekta je 2.412.263,59 € i sufinancira se bespovratnim sredstvima iz EU fondova maksimalnim mogućim iznosom od 812.263,59 €. Kako bi se zatvorila financijska konstrukcija projekta, potrebno je osigurati vlastito sufinanciranje u iznosu od 1.600.000,00 €.

Zakonom je propisano da se izmjenama i dopunama proračuna mijenja isključivo plan za tekuću proračunsku godinu, a uputama Ministarstva financija, izmjena projekcija provodi se kroz izmjenu Odluke o izvršavanju proračuna. Stoga se 1.600.000,00 € primitaka od zaduživanja raspoređuje na tekući plan u iznosu 257.150 €, a ostatak se raspoređuje u projekcijama za 2024. i 2025. godinu.

**Izdaci za otplatu glavnice u iznosu od 658.357 € (4.960.391 kn)** su ***nepromijenjeni,*** a odnose se na:

* otplatu kredita HBOR-a za Energetsku obnovu zgrade OŠ Lički Osik počinje u siječnju 2022. godine i traje do prosinca 2026. godine u godišnjem iznosu od **575.191 €,**
* otplata kredita HBOR-a za Energetski učinkovitu javnu rasvjetu (otplata kreće 1.04. 2023 na rok od 10 godina) u iznosu od **35.747 €,**
* otplatu kredita OTP banke (Splitska banka) započela je u studenom 2016. godine, a završava u listopadu 2026. godine u godišnjem iznosu od **52.354 €,**
* otplata kratkoročnog kredita HPB d.d. u iznosu od **464.530 €,**
* otplata financijskog leasing za kupnju vozila godišnji iznos **7.963 €** (rok otplate 5 godina),
* te izdaci za kratkoročni kredit u iznosu od **22.572 €** za namirenje povrata poreza u državni proračun za 2021. godinu koji se neće povratiti u 2022. godini prema Uputama Ministarstva financija.

**C. Preneseni višak/manjak iz prethodnih godina**

Preneseni višak/manjak iz prethodnih godina ostaje nepromijenjen.

**OBRAZLOŽENJE IZMJENA U POSEBNOM DIJELU PRORAČUNA**

Posebni dio proračuna se sastoji od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Ukupni rashodi i izdaci Proračuna za 2023. godinu ovim izmjenama ostaju nepromijenjeni, odnosno iznose **25.902.324,00 €.**

*Tabela br. 3 Planirani rashodi po razdjelima za 2023. godinu u €*

|  |  |  |  |
| --- | --- | --- | --- |
| **Rashodi razdjela** | **Tekući plan za 2023.** | **Promjena** | **Novi plan za 2023.** |
| **001 – Predstavničko i izvršno tijelo**  | 69.414 | 0 | 69.414 |
| **002 – Tajništvo**  | 95.599 | 0 | 95.599 |
| **003 – GUO za samoupravu i upravu**  | 10.717.511 | 0 | 10.717.511 |
| **004 – GUO za komunalnu djelatnost i zaštitu okoliša** | 15.003.391 | 0 | 15.003.391 |
| **005 – Jedinica za unutarnju reviziju**  | 1.146 | 0 | 1.146 |
| **006 – GUO za prostorno uređenje i gradnju** | 15.263 | 0 | 15.263 |
| **UKUPNO** | 25.902.324 | 0 | 25.902.324 |

**Ovim Izmjenama proračuna tekući plan za 2023. godinu mijenja se samo u dijelu rashoda razdjela 004 - Gradskom upravnom odjelu za komunalnu djelatnost i zaštitu** **okoliša.** Unutar razdjela ne dolazi do promjene u ukupnoj visini rashoda, već se dio rashoda tekućeg plana raspoređuje na postojeće projekte i aktivnosti te se uvodi novi izvor financiranja.

U nastavku slijede tabelarni prikaz posebnog dijela I. Izmjena Proračuna Grada Gospića za 2023. godinu iz kojih je vidljivo na koji način je iznos tekućeg plana raspoređen na postojeće programe/ projekte/ aktivnosti razdjela u proračunu.

|  |  |  |  |  |
| --- | --- | --- | --- | --- |
| BROJ KONTA | VRSTA RASHODA / IZDATKA | TEKUĆI PLAN (€) | PROMJENA | NOVI PLAN (€) |
|  | **SVEUKUPNO RASHODI / IZDACI** | **15.003.391** | **0** | **15.003.391** |
| **Razdjel 004** | **GU ODJEL ZA KOMUNALNU DJEL. I ZAŠTITU OKOLIŠA** | **15.003.391** | **0** | **15.003.391** |
| **Glava 00401** | **UPRAVNI ODJEL** | **117.052** | **0** | **117.052** |
| **Glavni program P10** | **Održavanje i izgradnja komunalne i društvene infrastrukture** | **117.052** | **0** | **117.052** |
| **Program 0101** | **Redovna djelatnost upravnog odjela** | **117.052** | **0** | **117.052** |
| **Aktivnost A100001** | **Osnovna aktivnost odjela** | **117.052** | **0** | **117.052** |
| **Glava 00402** | **KOMUNALNA DJELATNOST** | **14.628.323** | **-115.356** | **14.512.967** |
| **Glavni program P10** | **Održavanje i izgradnja komunalne i društvene infrastrukture** | **14.628.323** | **0** | **14.628.323** |
| **Program 0102** | **Održavanje komunalne infrastrukture** | **1.394.473** | **0** | **1.394.473** |
| **Aktivnost A200001** | **Održavanje javnih površina, građevina i uređaja javne namjene** | **331.807** | **0** | **331.807** |
| **Aktivnost A200002** | **Održavanje nerazvrstanih cesta** | **285.795** | **0** | **285.795** |
| **Aktivnost A200004** | **Održavanje javne rasvjete** | **299.954** | **0** | **299.954** |
| **Aktivnost A200005** | **Božićno i novogodišnje kićenje grada** | **19.908** | **0** | **19.908** |
| **Aktivnost A200006** | **Održavanje groblja** | **25.881** | **0** | **25.881** |
| **Aktivnost A200007** | **Održavanje javne odvodnje oborinskih voda** | **13.272** | **0** | **13.272** |
| **Aktivnost A200008** | **Održavanje sportskih građevina i terena** | **47.560** | **0** | **47.560** |
| **Aktivnost A200011** | **Analitička evidencija nerazvrstanih cesta** | **11.945** | **0** | **11.945** |
| **Aktivnost A200012** | **Održavanje cesta u zimskim uvjetima** | **358.351** | **0** | **358.351** |
| **Program 0103** | **Izgradnja komunalne infrastrukture** | **10.846.734** | **0** | **10.846.734** |
| **Kapitalni projekt K300001** | **Izgradnja i rekonstrukcija cesta i mostova** | **63.177** | **0** | **63.177** |
| **Kapitalni projekt K300012** | **Izgradnja javne rasvjete - MO** | **2.255** | **0** | **2.255** |
| **Kapitalni projekt K300014** | **Izgradnja i uređivanja groblja i mrtvačnica u MO** | **1.327** | **0** | **1.327** |
| **Kapitalni projekt K300019** | **Rekonstrukcija ceste u ulici P.F. Biničkog Gospić** | **82.467** | **0** | **82.467** |
| **Kapitalni projekt K300021** | **Razvoj infrastrukture širokopojasnog pristupa za područje Gospića, Otočca i Plitvička jezera** | **10.697.508** | **0** | **10.697.508** |
| **Program 0104** | **Izgradnja društvene infrastrukture** | **2.026.565** | **-115.356** | **1.911.209** |
| **Kapitalni projekt K400009** | **Rekonstrukcija gradske školske športske dvorane** | **1.181.233** | **0** | **1.181.233** |
| **Kapitalni projekt K400010** | **Izgradnja montažnog skladišta** | **66.362** | **0** | **66.362** |
| **Kapitalni projekt K400012** | **Dogradnja i opremanje Dječjeg vrtića Pahuljica u Gospiću** | **778.970** | **-115.356** | **663.614** |
| **Program 0105** | **Izgradnja javnih zelenih površina** | **334.006** | **0** | **334.006** |
| **Kapitalni projekt K500001** | **Oprema za javne površine** | **13.272** | **0** | **13.272** |
| **Kapitalni projekt K500004** | **Izgradnja malonogometnog igrališta** | **79.634** | **0** | **79.634** |
| **Kapitalni projekt K500008** | **Izgradnja dječjeg igrališta u Ličkom Osiku** | **62.776** | **0** | **62.776** |
| **Kapitalni projekt K500009** | **Izgradnja atletske staze** | **152.187** | **0** | **152.187** |
| **Kapitalni projekt K500011** | **Nabava komunalne opreme** | **26.137** | **0** | **26.137** |
| **Program 0108** | **Izgradnja sustava vodoopskrbe i odvodnje** | **26.545** | **0** | **26.545** |
| **Kapitalni projekt K800003** | **Sufinanciranje građevina za vodoopskrbu i odvodnju** | **26.545** | **0** | **26.545** |
| **Glava 00403** | **STANOVANJE, POSLOVNI PROSTORI** | **84.186** | **115.356** | **199.542** |
| **Glavni program P11** | **Stanovanje i poslovni prostori** | **84.186** | **115.356** | **199.542** |
| **Program 0101** | **Gospodarenje stambenim i poslovnim prostorom** | **84.186** | **0** | **84.186** |
| **Aktivnost A100001** | **Tekuće i investicijsko održavanje stanova** | **11.520** | **0** | **11.520** |
| **Aktivnost A100002** | **Tekuće i investicijsko održavanje poslovnih prostora** | **72.666** | **115.356** | **188.022** |
| **Glava 00404** | **ZAŠTITA OKOLIŠA** | **173.830** | **0** | **173.830** |
| **Glavni program P12** | **Zaštita okoliša** | **173.830** | **0** | **173.830** |
| **Program 0101** | **Aktivnosti u zaštiti okoliša** | **170.383** | **0** | **170.383** |
| **Aktivnost A100001** | **Naknada za razvrstavanje otpada** | **42.538** | **0** | **42.538** |
| **Aktivnost A100003** | **Veterinarsko-higijeničarske usluge** | **30.526** | **0** | **30.526** |
| **Kapitalni projekt K100001** | **Sanacija i zatvaranje odlagališta Rakitovac** | **6.636** | **0** | **6.636** |
| **Kapitalni projekt K100007** | **Izgradnja CGO Biljane Donje (sufinanciranje)** | **265** | **0** | **265** |
| **Kapitalni projekt K100009** | **Nabava spremnika za odvojeno prikupljanje otpada** | **77.809** | **0** | **77.809** |
| **Tekući projekt T100003** | **Sanacija divljih odlagališta** | **12.609** | **0** | **12.609** |
| **Program 0102** | **Energetska učinkovitost** | **3.447** | **0** | **3.447** |
| **Kapitalni projekt K200002** | **Energetska učinkovitost u zgradarstvu** | **1.327** | **0** | **1.327** |
| **Kapitalni projekt K200003** | **Projekti energetske učinkovitosti u prometu** | **2.120** | **0** | **2.120** |

Ukupni rashodi Razdjela 004 **–** GUO za komunalnu djelatnost i zaštitu okoliša ostaju **nepromijenjeni i iznose** **15.003.391 €.**

Do izmjena je došlo u:

1. Glavi 00402 Komunalna djelatnost, Programu 0104 Izgradnja društvene infrastrukture, Kapitalnom projektu K400012 Dogradnja i opremanje Dječjeg vrtića Pahuljica u Gospiću,
2. Glavi 00403 Stanovanje, poslovni prostor, Programu 0101 Gospodarenje stambenim i poslovnim prostorom, Aktivnosti A100002 Tekuće i investicijsko održavanje poslovnih prostora.

**1. Glava 00402 KOMUNALNA DJELATNOST -** smanjuje se za 115.356 € u odnosu na početni plan te sada iznosi 14.512.967 €.

U odnosu na tekući plan, ovim izmjenamaProgram 0104 Izgradnja društvene infrastrukture smanjuje se za 115.356 € te sada iznosi 1.911.209 €.

Sredstva u iznosu od 115.356 € raspoređena su na Glavu 00403 Stanovanje, poslovni prostor, Program 0101 Gospodarenje stambenim i poslovnim prostorom, Aktivnost A100002 Tekuće i investicijsko održavanje poslovnih prostora.

U **Kapitalnom projektu K400012 Dogradnja i opremanje Dječjeg vrtića Pahuljica u Gospiću** smanjuju se izvori: Izvor 4.5. Komunalna naknada, Izvor 7.1. Prihodi od prodaje neproizvedene imovine i Izvor 7.2. Prihodi od prodaje proizvedene dugotrajne imovine, a dodaje se novi izvor: Izvor 8.1. Primici od zaduživanja.

Grad Gospić je dana 20. ožujka 2023. godine sa Ministarstvom znanosti i obrazovanja i Središnjom agencijom za financiranje i ugovaranje programa i projekata Europske unije potpisao Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost, za projekt „Dogradnja i opremanje dječjeg vrtića „Pahuljica“ u Gospiću“, NPOO.C3.1.R1-I1.01.0279.

Postojeći kapacitet vrtića ne zadovoljavaju realne potrebe za sudjelovanjem u ranom predškolskom odgoju i obrazovanju te nemaju mogućnosti daljnjeg proširenja, a realizacijom ovog projekta osigurat će se infrastrukturni preduvjeti za sudjelovanje u ranom i predškolskog odgoju i obrazovanju za djecu u Gospiću, kroz dogradnju i opremanje dodatnih 5 dnevnih boravaka, što će posljedično doprinijeti i povećanju kvalitete boravka u vrtiću.

Ukupna vrijednost Projekta je 2.412.263,59 € i sufinancira se bespovratnim sredstvima iz EU fondova u maksimalnom mogućem iznosu od 812.263,59 €. Kako bi se zatvorila financijska konstrukcija projekta, potrebno je osigurati vlastito sufinanciranje u iznosu od 1.600.000,00 € te iz tog razloga uvesti novi izvor financiranja u proračun (Izvor 8.1.).

S obzirom na kompleksnost projekta i vrijeme potrebno za realizaciju, izvršenje projekta očekuje se krajem 2025. godine te se u skladu sa procjenom dinamike izvršenja, realizacija raspoređuje na tri proračunske godine: 2023., 2024. i 2025. godinu.

U skladu s navedenim izvršena je preraspodjela sredstava na sljedeći način:

|  |  |  |  |  |
| --- | --- | --- | --- | --- |
| Izvori sredstava | Proračun za 2023. | Projekcija za 2024. | Projekcija za 2025. | UKUPNO: |
| EU sredstva | 406.464,00 | 405.799,59 | 0,00 | 812.263,59 |
| Kreditna sredstva  | 257.150,00 | 342.850,00 | 1.000.000,00 | 1.600.000,00 |
| UKUPNO: | 663.614,00 | 748.649,59 | 1.000.000,00 | 2.412.263,59 |

Specifični cilj ove glave jest kontinuirano ulaganje u održavanje i izgradnju komunalne i društvene infrastrukture te izgradnju javnih i zelenih površina kao i nadogradnja sustava vodoopskrbe i odvodnje na području Grada Gospića provodeći za to predviđene infrastrukturne i kapitalne projekte.

Specifični cilj ovog projekta jest povećanje dostupnosti ranog i predškolskog odgoja i obrazovanja kroz osiguranje infrastrukturnih i materijalnih kapaciteta.

Pokazatelji uspješnosti ove glave: čiste i održavane gradske ulice, kao i javne površine na zadovoljstvo građana te održavanje zelenila, objekata, sustava i uređaja javne namjene, zatim broj novoizgrađenih i obnovljenih dječjih igrališta, kvaliteta i brzina internetske veze, broj sportaša koji koriste atletsku stazu te malonogometno igralište, broj novih građana koji se priključuju na sustav odvodnje i vodoopskrbe, te smanjena količina miješanog otpada.

Pokazatelji uspješnosti ovog projekta: broj upisane djece u predškolski odgoj i obrazovanje u dječjem vrtiću, provedba mjera Državnog pedagoškog standarda te zadovoljstvo djece i roditelja sa pruženom uslugom.

**2. Glava 00403 STANOVANJE, POSLOVNI PROSTORI -** povećava se za 115.356 € u odnosu na početni plan te sada iznosi 199.542 €.

U odnosu na tekući plan, ovim izmjenamaProgram 0101 Gospodarenje stambenim i poslovnim prostorom povećava se za 115.356 € te sada iznosi 199.542 €.

Sredstva u iznosu od 115.356 € raspoređena su sa Glave 00402 Komunalna djelatnost, Programa 0104 Izgradnja društvene infrastrukture, Kapitalnog projekta K400012 Dogradnja i opremanje Dječjeg vrtića Pahuljica u Gospiću.

U **Aktivnosti A100002 Tekuće i investicijsko održavanje poslovnih prostora** povećava se iznos Izvora 7.2. Prihodi od prodaje proizvedene dugotrajne imovine (za 86.270 €) i dodaje se novi izvor: Izvor 7.1. Prihodi od prodaje neproizvedene imovine (u iznosu od 29.086 €).

U ovoj aktivnosti planirani su sljedeći rashodi za tekuće i investicijsko održavanje poslovnih prostora:

1. sanacija dijela krovišta na Kinu Korzo koje je 2023. godine oštećeno uslijed vremenskih nepogoda u iznosu od 25.337,50 €
2. uređenje poslovnog prostora na adresi Dr. Ante Starčevića 20 u Gospiću (kčbr.2840) u iznosu od 162.684,50 €.

Navedenim sredstvima će se izvršiti sanacija krovišta i adaptacija dijela stambeno-poslovne zgrade, točnije adaptacija prostora 1. kata (prostor iznad „Borova“) kako bi se mogle zadovoljiti potrebe udruga civilnog društva za smještajem u adekvatne prostorije.

Predmetni prostor je u lošem stanju te je potrebna njegova adaptacija u smislu novih podnih i zidnih obloga, novih pregradnih zidova, nove stolarije, sanitarnih elemenata i vodovodnih i elektro instalacija.

Specifični cilj ove glave jest održavanje stambenih i poslovnih prostora u vlasništvu Grada Gospića te učinkovito upravljanje imovinom grada.

Specifični cilj ove aktivnosti jest ulaganje u poslovne prostore u vlasništvu Grada Gospića i omogućavanje sigurnog obavljanja djelatnosti u gradskim nekretninama.

Pokazatelji uspješnosti ove glave: učinkovito gospodarenje nekretninama, naplata prihoda vezanih uz najam poslovnih i stambenih objekata.

Pokazatelji uspješnosti ove aktivnosti: broj uređenih i saniranih gradskih poslovnih prostora, broj udruga civilnog društva koje koriste poslovne prostore te nesmetano djelovanje i zadovoljavanje potreba lokalne zajednice.